*Fülöp így válaszolt neki: „Kétszáz dénár árú kenyér sem elég nekik, hogy mindenki kapjon valami keveset.”* (Jn 6,7)

Az első reakció a feltett kérdésre. Nincs elég pénzünk. A válasz valószínűleg a pontos képet mutatta a tanítványoknál. Sokan ma is így gondolkodnak: nincs elég… sem pénzből, sem időből, sem energiából stb. Csak a szükség, a hiány marad a látómezőben. És ha még lenne is ennyi pénzünk (amit aztán saját felhasználás helyett a tömegre költenénk) akkor is nem jelentene semmit. Mit jelent ez a csekély összeg, ha odaadom? Sokat, de most nem az adakozás a témánk.

Fülöp egy két lábbal a földön járó tanítvány volt. Mint bármelyikünk. Csak figyelmen kívül hagyta Jézust. Mint ma is sokan közülünk. Pedig Jézus már tudta mit akar tenni. A megoldás már készen van Nála. Ne hagyd figyelmen kívül a Megváltót. Számolj Vele, Neki jó megoldása van! *Vadon Gyula*